Esperiment ta' ħsibijiet bil- lingwa Maltija . It- Tlieta , 23 ta' Ottubru 2007 Għamel logħba sħiħa tiela' u nieżel . Bhas- soltu , ħaffer trinka jew aħjar kanal fuq ix- xellug . Iżda llum mhux is- soltu . Illum qiegħed Pariġi . Ġo finali . Għal dik it- tazza b' żaqqha kbira u widnejha kbar . Lil hinn mill- parrokjaliżmu tar- Renju Unit . Kontra tim aristokratiku li jilbes kollox abjad . Illum l- akbar logħba Ewropeja tas- sena . Bl- istess kunjom kellu kollega . Is- similitarijiet jieqfu hemm iżda . Bl- istess kunjom kien hemm President tal- Amerka darba wkoll . U wara d- debutt , disa' snin wara d- delitt tant kien ħażin li l- kowċ qallu li sparaw lilu u mhux lilek x' aktarx bi żball . Sofistikat ma tantx kien . Il- partitarji laqqmuh u qabluh ma' persunaġġ ta' żmien il- ħaġar . Sħabu l- hena tagħhom jiġbdulu saqajh . Meta jkun riħ isfel , il- pass jew twil iż- żejjed jew qasir iż- żejjed . Imma dejjem sabuh hemm . Bħal- pitrolju fix- xitwa għal ġol- heater . Jnittinlek dar imma fl- aħħar mill- aħħar jsaħħanielek . Il- parti tiegħu dejjem jagħmilha . Disa' minuti mit- tmiem sab ruħu ' l fuq . Ħabbtu ma' sidru u niżżlu quddiemu . U issa kien fil- kaxxa l- kbira . L- anġlu kien kemmxejn magħluq . X' jagħmel ? Għalaq għajnejh u fajjar b' kemm kellu saħħa b' saqajh ix- xellugija . U l- ballun għadda minn bejn il- goaler u l- lasta u x- xibka biss waqfitu . L- aktar goal importanti f' ħajtu . Għaddej mill- isbaħ mument f' ħajtu . Fetaħ idu beraħ u l- adrenalina mexxietu quddiem il- partitarji tiegħu li żebgħu il- Parc des Princes aħmar . Sħabu daru miegħu jgħannquh . Ismu naqqxu darba għal dejjem fil- folklor u l- istorja tal- klabb glorjuż tiegħu . It- tifel mistħi tal- klassi rebaħ l- ewwel premju . L- għada kien fuq quddiem nett tal- karozza tal- linja miftuħa . Flimkien mal- imgħallem tiegħu għolla it- tazza fit- toroq moħnuqa tal- belt adottiva tiegħu . Belt li l- logħba tal- ballun hija part minn ħajjithom . Belt li bħalissa qiegħda taqla' fuq wiċċha . U l- ballun qiegħed jnessi u jdewwi xi ftit id- daqqiet ta' ħarta . U hu tahom mediċina ħelwa . Minn wara l- kwinti , ggradwa għall- attur prinċipali , jew aħjar benjamin . Kemm aħna nieqsa llum min plejers bħal Barney Rubble . Dak kien is- sigriet tal- Liverpool : sib plejer tajjeb , ħallieh jiżviluppa u mbagħad daħħlu fit- tim . Xejn pretensjonijiet , xejn stilel , rebħ biss .